SCB และบริษัทในเครือ คว้า 7 รางวัลทรงเกียรติ Money & Banking Awards 2018 
นายอาทิตย์ นันทวิทยา กรรมการผู้จัดการใหญ่และประธานเจ้าหน้าที่บริหาร ธนาคารไทยพาณิชย์ คว้ารางวัล นักการเงินแห่งปี 2560 หรือ Financier of the Year 2017 จากวารสารการเงินธนาคารในงาน Money & Banking Awards 2018  ด้วยคุณสมบัติของการเป็นนักการเงินครบถ้วนตามหลักเกณฑ์การพิจารณา สะท้อนความเป็นผู้นำองค์กรได้อย่างชัดเจน
9 ก.ค. 2561

นายอาทิตย์ นันทวิทยา กรรมการผู้จัดการใหญ่และประธานเจ้าหน้าที่บริหาร ธนาคารไทยพาณิชย์ คว้ารางวัล นักการเงินแห่งปี 2560 หรือ Financier of the Year 2017 จากวารสารการเงินธนาคารในงาน Money &amp; Banking Awards 2018  ด้วยคุณสมบัติของการเป็นนักการเงินครบถ้วนตามหลักเกณฑ์การพิจารณา สะท้อนความเป็นผู้นำองค์กรได้อย่างชัดเจน โดยเฉพาะการนำยุทธศาสตร์ Going Upside Down (กลับหัวตีลังกา) มาผลักดันองค์กรให้เคลื่อนไปข้างหน้ารองรับกระแสดิจิทัล พร้อมขับเคลื่อนธนาคารสู่แพลตฟอร์มที่ตอบสนองความต้องการของลูกค้ามากยิ่งขึ้น รวมถึงสร้างพนักงานให้มีขีดความสามารถและทักษะใหม่ ๆ เพื่อให้ไทยพาณิชย์เป็น “The Most Admired Bank” หรือ ธนาคารที่น่าชื่นชมที่สุด
ในวันนี้ (5 กรกฎาคม 2561) วารสารการเงินธนาคารจัดพิธีมอบรางวัลเกียรติยศ Money &amp; Banking Awards 2018 โดยมี ดร.สมคิด จาตุศรีพิทักษ์ รองนายกรัฐมนตรี ให้เกียรติเป็นประธาน ณ โรงแรม ดิ แอทธินี โฮเทล แบงค๊อก เพื่อยกย่องผู้บริหาร ธนาคาร สถาบันการเงิน และบริษัทจดทะเบียนที่มีผลงานยอดเยี่ยมในรอบปี ประกอบด้วย 7 สาขา รวมทั้งหมด 49 รางวัล โดยวารสารการเงินการธนาคารได้พิจารณาลงมติมอบรางวัลเกียรติยศ นักการเงินแห่งปี 2560 หรือ Financier of the Year 2017 ให้แก่ นายอาทิตย์ นันทวิทยา กรรมการผู้จัดการใหญ่และประธานเจ้าหน้าที่บริหาร ธนาคารไทยพาณิชย์
ด้วยผลงานที่โดดเด่นผ่านคุณสมบัติตามหลักเกณฑ์การพิจารณาครบถ้วน พร้อมกันนี้ธนาคารไทยพาณิชย์ยังได้รับรางวัลในด้านอื่นๆ อีก 6 รางวัล ได้แก่ บริษัทยอดเยี่ยม กลุ่มธุรกิจการเงิน 2561, ธนาคารที่มีบริการยอดเยี่ยม ด้านสินเชื่อบุุคคล 2561, ธนาคารที่มีบริการยอดเยี่ยม ด้านบัตรเครดิต 2561, กองทุนยอดเยี่ยมแห่งปี 2561 ประเภท กองทุนรวมหุ้นระยะยาว (LTF) และ รางวัลบูธสวยงามยอดเยี่ยมงานมหกรรมการเงินครั้งที่ 18 อีก 2 รางวัล สำหรับเกณฑ์การพิจารณารางวัลนักการเงินแห่งปี 2560 หรือ Financier of the Year 2017 ประกอบด้วย  4 ด้าน  ดังนี้
รางวัลเกียรติยศ Money &amp; Banking Awards  มีวัตถุประสงค์ในการสนับสนุนความสำเร็จของธนาคาร สถาบันการเงิน และบริษัทจดทะเบียนให้เป็นที่ประจักษ์แก่สังคม ซึ่งนอกจากจะเป็นการให้กำลังใจและเป็นตัวอย่างที่ดีแล้ว ยังมีส่วนสำคัญในการส่งเสริมบุคลากร องค์กรภาครัฐและเอกชนในแวดวงตลาดเงินตลาดทุน ให้เกิดการพัฒนาต่อยอดและสร้างรากฐานความแข็งแกร่งให้กับเศรษฐกิจการเงินของประเทศได้อย่างมั่นคง อีกด้วย
—————————————————
ประชาสัมพันธ์ ธนาคารไทยพาณิชย์ จำกัด (มหาชน)
วัฒนี สมจิตต์ โทร.02-5444502 อีเมล [email protected]
กุณฑลี โพธิ์แก้ว 086-1308560 อีเมล [email protected]


